**หากต้องการทราบข้อมูลเพิ่มเติม โปรดติดต่อ:**

|  |  |  |
| --- | --- | --- |
| Rob HilburgerVP, Global Communications949.242.8404rhilburger@blizzard.com  | Andrew ReynoldsGlobal PR Director949.955.1380x14301areynolds@blizzard.com | Lyndsi AchucarroPR Manager949.955.1380 x12650lachucarro@blizzard.com |

# อัตราอาชญากรรมพุ่งทะยานพร้อมกับการเปิดตัวของ *MEAN STREETS OF GADGETZAN™*

# *การ์ดใหม่อันน่าตื่นเต้น 132 ใบพร้อมให้คุณเลือกใช้แล้วในส่วนเสริมที่สี่สำหรับ* Hearthstone™ *เกมการ์ดดิจิทัลของ Blizzard Entertainment ที่ได้รับคำชมจากทั่วโลก*

*การ์ดสามคลาสและกลไกเฉพาะตัวของเหล่าครอบครัวอาชญากรเปิดทางให้กับการสร้างเด็คในรูปแบบใหม่*

**IRVINE, Calif.—1 ธันวาคม 2016—**ในวันนี้ เจ้าหน้าที่เมืองได้ประกาศว่าอัตราการเกิดอาชญากรรมในเมืองแห่งการค้าที่ใหญ่ที่สุดในอาเซรอธนั้นพุ่งทะยานหลังจากการเปิดตัว *Mean Streets of Gadgetzan™* ส่วนเสริมที่สี่สำหรับ *Hearthstone™* ซึ่งเป็นเกมการ์ดดิจิทัลที่ทุบสถิติ (และดึงความสนใจอย่างแรง) ของ Blizzard Entertainmentผู้เล่นจากทั่วทุกมุมโลกต่างหลั่งไหลมาที่เมืองแกดเจ็ตแซนด้วยความมุ่งมั่นที่จะสร้างเนื้อสร้างตัวในเมืองแห่งโอกาส . . . และครอบครัวอาชญากรใหญ่ทั้งสามครอบครัวก็สังเกตเห็นพวกเขา พวกหน้าใหม่เหล่านี้ได้หันหน้าเข้าสู่ชีวิตนอกกฎหมายด้วยความหวังที่จะได้รับแจ็กพอตอันยิ่งใหญ่ ซึ่งก็คือการ์ด Hearthstone ใหม่ที่เต็มไปด้วยเล่ห์เหลี่ยมทั้ง 132 ใบเพื่อเพิ่มลงในคอลเลกชันของตน!

ใน *Mean Streets of Gadgetzan* ผู้เล่นจะเดินเข้าสู่ตรอกมืดในดินแดนอันไร้ขื่อแปซึ่งเป็นร่มไม้ชายคาของอาชญากรจากทั่วทั้งอาเซรอธ ห่างไกลจากความขัดแย้งระหว่างชนเผ่าและพันธมิตร แต่เหนือพวกโจรร้ายและพวกอาชญากรมือสมัครเล่น มีเพียงสามครอบครัวเท่านั้นที่เป็นผู้ปกครองอย่างแท้จริง ได้แก่ไกรมี่กูนส์กลุ่มลักลอบค้าอาวุธ นักฆ่ากลุ่มเจดโลตัส และกลุ่มคาบาลผู้กระหายมานา โดยแต่ละครอบครัวจะนำเสนอรูปแบบการเล่นที่ไม่ซ้ำกันตามคลาส *Hearthstone* ทั้งสามคลาสภายในครอบครัวนั้นๆ ช่วยให้สามารถใช้กลเม็ดพิเศษที่ครอบครัวคู่แข่งไม่สามารถใช้ได้ ผู้เล่นจะต้องเลือกพันธมิตรให้ดีเมื่อสร้างเด็ค!

“*Mean Streets of Gadgetzan* ช่วยให้เรามีโอกาสนำเสนอกลไกใหม่ๆ ที่น่าตื่นเต้นให้คนสร้างเด็คได้ลองเล่น *Hearthstone* ในรูปแบบที่แปลกใหม่และไม่เคยมีมาก่อน” Mike Morhaime ซึ่งเป็น CEO และผู้ร่วมก่อตั้ง Blizzard Entertainment กล่าว “คงจะสนุกแน่ที่ได้เห็นอิทธิพลของครอบครัวอาชญากรทั้งสามครอบครัวกระจายทั่วแกดเจ็ตแซนในขณะที่ผู้เล่นเข้าร่วมฝั่งกับไกรมี่กูนส์ คาบาล และเจดโลตัส”

*Mean Streets of Gadgetzan* พร้อมให้เล่นแล้วผ่านทางคอมพิวเตอร์ในระบบ Windows® and Mac® รวมถึงโทรศัพท์มือถือและแท็บเล็ต iOS และ Android™ ผู้เล่นสามารถซื้อซองการ์ดแยกต่างหาก หรือซื้อชุดซองการ์ดในราคาที่ถูกลงได้จากร้านค้าในเกมโดยใช้โกลด์หรือเงินจริงในราคาเดียวกับซองการ์ดอื่น ๆ ของ*Hearthstone* นอกจากนี้ผู้เล่นยังมีโอกาสได้รับซองการ์ด *Mean Streets of Gadgetzan* เป็นรางวัลจากเควสต์ หรือเป็นรางวัลในลานประลอง และสามารถสร้างการ์ดจากส่วนเสริมได้โดยใช้ผงเวทมนตร์ ซึ่งหาได้จากการสลายการ์ดที่ไม่ต้องการ

เรียนรู้เพิ่มเติมเกี่ยวกับโอกาสอันไร้ศีลธรรมที่รอคอยคุณอยู่ใน *Mean Streets of Gadgetzan* ได้ที่ [www.gadgetzan.com](http://www.gadgetzan.com/)

**เกี่ยวกับ Blizzard Entertainment, Inc.**

Blizzard Entertainment, Inc. (www.blizzard.com) คือผู้พัฒนาเกมยอดนิยมอย่าง World of Warcraft™, Hearthstone™, Overwatch™ แฟรนไชส์ Warcraft™, StarCraft™, Diablo™ และแฟรนไชส์รวมดารา Heroes of the Storm™ โดยเป็นบริษัทในเครือ Activision Blizzard (NASDAQ: ATVI) ซึ่งเป็นผู้ผลิตและผู้จัดจำหน่ายซอฟต์แวร์เพื่อความบันเทิงชั้นแนวหน้า และเป็นที่รู้จักจากการสร้างสรรค์เกมที่ได้รับการยอมรับว่ายอดเยี่ยมจากนักวิจารณ์ Blizzard Entertainment มีเกมที่ได้รับการจัดให้อยู่ในอันดับ 1 ถึง 21 เกม และได้รับรางวัล Game of the Year หลายครั้งด้วยกัน นอกจากนี้ Battle.net™ ซึ่งเป็นบริการเกมออนไลน์ของบริษัทยังเป็นหนึ่งในผู้ให้บริการรายใหญ่ที่สุดในโลก โดยมีจำนวนผู้เล่นในปัจจุบันหลายล้านคน

\**ยอดขายและ/หรือยอดดาวน์โหลด โดยยึดตามสถิติภายในของบริษัทและการรายงานข้อมูลโดยพันธมิตรด้านการจัดจำหน่ายรายสำคัญ*

หมายเหตุคำเตือนเกี่ยวกับข้อความที่เป็นการคาดการณ์ในอนาคต:

ข้อมูลในข่าวประกาศนี้ที่เกี่ยวข้องกับความคาดหวัง แผนการ เจตนา หรือกลยุทธ์เกี่ยวกับอนาคตของ Blizzard Entertainment ซึ่งรวมถึงข้อความเกี่ยวกับการกำหนดราคา วันที่ซื้อล่วงหน้า วันที่ปล่อยผลิตภัณฑ์ และคุณลักษณะของส่วนเสริม *Mean Streets of Gadgetzan* สำหรับ *Hearthstone: Heroes of Warcraft* เป็นข้อความที่เป็นการคาดการณ์ในอนาคตที่ไม่ใช่ข้อเท็จจริง และอาจมีความเสี่ยงและความไม่แน่นอนที่เกี่ยวข้อง ปัจจัยต่าง ๆ ที่อาจเป็นสาเหตุให้ผลลัพธ์ในอนาคตของ Blizzard Entertainment แตกต่างอย่างเป็นรูปธรรมจากที่ระบุไว้ในข้อความที่เป็นการคาดการณ์ในอนาคตในประกาศนี้รวมถึงความล่าช้าของผลิตภัณฑ์ที่ไม่ได้คาดหมายและปัจจัยอื่น ๆ ที่ระบุไว้ในหัวข้อปัจจัยเสี่ยงของรายงานประจำปีฉบับล่าสุดใน Form 10-K และรายงานไตรมาสที่เป็นผลตามมาใน Form 10-Q ของ Activision Blizzard ข้อความที่เป็นการคาดการณ์ในอนาคตในประกาศนี้ยึดตามข้อมูลที่ Blizzard Entertainment และ Activision Blizzard มี ณ วันที่ประกาศ และทั้ง Blizzard Entertainment และ Activision Blizzard ไม่มีหน้าที่ผูกพันใด ๆ ในการปรับปรุงข้อความที่เป็นการคาดการณ์ในอนาคตดังกล่าว ข้อความที่เป็นการคาดการณ์ในอนาคตที่เชื่อว่าเป็นความจริงในขณะจัดทำอาจได้รับการพิสูจน์ว่าไม่เป็นความจริงได้ในท้ายที่สุด ข้อความเหล่านี้ไม่ได้รับประกันถึงผลลัพธ์ทางการปฏิบัติงานของ Blizzard Entertainment หรือ Activision Blizzard ในอนาคต และอยู่ภายใต้ความเสี่ยง ความไม่แน่นอน และปัจจัยอื่น ๆ ซึ่งบางประการอยู่นอกเหนือการควบคุมของบริษัท และอาจเป็นสาเหตุให้เกิดความแตกต่างอย่างเป็นรูปธรรมจากความคาดหวังในปัจจุบันได้